Ma veg om kleuter uit hond se kake te verlos | Maroela Media
Klein Martin en Mariëtte Oberholzer (Foto: Verskaf)
'n Kleuter (5) van Pretoria moet gereeld verdoof word sodat sy wonde skoongemaak kan word nadat hy en sy ma die afgelope naweek tuis deur een van hul honde aangeval is. Die ma kla boonop van pyn nadat haar wonde eers dae ná die aanval in 'n staatshospitaal skoongemaak is.
Shaney Griesel, 'n familielid van die ma en seun, het vanmiddag aan Maroela Media gesê Mariëtte Oberholzer (31) het Sondag onverpoos baklei om een van die gesin se honde van haar seuntjie, Martin, af te kry. Maroela Media het Maandag berig die hond het hom Sondag by hul huis in Elarduspark bestorm en onophoudelik gebyt. Ma en seun is ná die voorval na die hospitaal gehaas.
Volgens Griesel het klein Martin en sy ouboet, AC (8), buite gespeel toe die gesin se twee honde begin baklei het. Die seuntjies het geskrik en wou by die huis inhardloop toe die reun op Martin afstorm en hom herhaaldelik begin byt het.
Mariëtte het buitentoe gehardloop en probeer om die hond van haar kind af te trek en is in die proses ook gebyt. Sy het veral slegte wonde aan haar voete en hand opgedoen, sê Griesel.
"Mariëtte het haar voet voor die hond en haar hand in die hond se bek gedruk om te keer dat hy Martin se nek gryp."
Mariëtte kon eindelik met AC se hulp die hond van klein Martin afkry. Dié brawe mannetjie het die hond met 'n mes gesteek sodat die dier sy boetie kon los. Die hond is nie dood nie. Mariëtte het toe met Martin na haar man se werkplek gejaag waar die nooddienste ontbied is. Paramedici het hulle na die Kalafong-hospitaal in die stad geneem.
"Martin is baie erg oor sy hele lyf gebyt en is in die ambulans onder verdowing geplaas. Mariëtte se voet is baie geswel en moontlik gekraak of gebreek. Sy het ook 'n groot sny aan haar voet," vertel Griesel.
"Sy het baie pyn en huil baie. Sy het nie eens 'n kussing in die hospitaal om op te slaap nie."
Volgens Griesel doen die familie nou 'n beroep op die publiek om skenkings te maak om die familie ná die aanval met mediese en ander uitgawes by te staan. Dit sluit in die aankoop van verbande en ontsmettingsmiddels.
Reis, verblyf vir jag nou verbode
Miet net nie dat hulle dit toewerk nie. As dit nie behoorlik skoongemaak is nie, gaan dit erg infeksie kry. Glo nie Kalafong sal dit kan doen nie. Sterk antibiotika, klem in die kaak inspuiting. Dan, wat ons noem, brandsalf, dit vat die seer weg en het antbiotika in, sonder voorskrif by apteek, dan gelonite, dan gaas en dan verband. Gelonite hou wond nat en keer dat gaas vassit. Maak ten minste 2 keer per dag skoon met ontsmettingsmiddel en af en toe perokside. Ons gebruik die raad al jare op ins diere as hulle mekaar byt if as ons… Lees meer »
Daar nie 'n kussing om op te slaap nie, maar hulle is reg vir Covid!
Ek vertrou die hond is uitgesit.
Ons word nie gesê wat se ras honde dit is nie maar daar kan seker aanvaar word dit was n Pitbul soos gewoonlik. Hoeveel kinders is al dier vieslike pitbulls uitmekaar geskeur en dood gebyt?